CELEX: 32015D0117
Language: sl
Date: 2015-01-26 00:00:00
Title: Izvedbeni sklep Sveta (SZVP) 2015/117 z dne 26. januarja 2015 o izvajanju Sklepa 2013/255/SZVP o omejevalnih ukrepih proti Siriji

27.1.2015   
            
            
               SL
            
            
               Uradni list Evropske unije
            
            
               L 20/85
            
         IZVEDBENI SKLEP SVETA (SZVP) 2015/117
   z dne 26. januarja 2015
   o izvajanju Sklepa 2013/255/SZVP o omejevalnih ukrepih proti Siriji
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 31(2) Pogodbe,
   ob upoštevanju Sklepa Sveta 2013/255/SZVP z dne 31. maja 2013 o omejevalnih ukrepih proti Siriji (1) in zlasti člena 30(1) Sklepa,
   ob upoštevanju naslednjega:
   
               (1)
            
            
               Svet je 31. maja 2013 sprejel Sklep 2013/255/SZVP.
            
         
               (2)
            
            
               Splošno sodišče Evropske unije je s sodbami z dne 13. novembra 2014 v zadevah T-653/11, T-654/11 in T-43/12 za nično razglasilo odločitev Sveta, da Aimana Jaberja, Khaleda Kaddourja, Mohammeda Hamcha in Hamcho International uvrsti na seznam oseb in subjektov, za katere veljajo omejevalni ukrepi, iz Priloge I k Sklepu 2013/255/SZVP.
            
         
               (3)
            
            
               Aimana Jaberja, Khaleda Kaddourja, Mohammeda Hamcha in Hamcho International bi bilo treba na podlagi novih obrazložitev znova uvrstiti na seznam oseb in subjektov, za katere veljajo omejevalni ukrepi.
            
         
               (4)
            
            
               Sklep 2013/255/SZVP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Priloga I k Sklepu 2013/255/SZVP se spremeni, kot je določeno v Prilogi k temu sklepu.
   Člen 2
   Ta sklep začne veljati na dan objave v Uradnem listu Evropske unije.
   
      V Bruslju, 26. januarja 2015
      
         
            Za Svet
         
         
            Predsednik
         
         E. RINKĒVIČS
      
   
   
      (1)  UL L 147, 1.6.2013, str. 14.
   
      PRILOGA
      Na seznam oseb in subjektov iz Priloge I k Sklepu 2013/255/SZVP se dodajo naslednje osebe in subjekt:
      I.   SEZNAM FIZIČNIH IN PRAVNIH OSEB, SUBJEKTOV ALI ORGANOV IZ ČLENOV 27 IN 28
      
      A.   OSEBE
      
                   
               
               
                  Ime
               
               
                  Podatki za ugotavljanje istovetnosti
               
               
                  Razlogi
               
               
                  Datum uvrstitve na seznam
               
            
                  18.
               
               Mohammed (
                     ) Hamcho (
                     )
               
                  Datum rojstva: 20. maj 1966
                  Št. potnega lista: 002954347
               
               
                  Pomemben sirski poslovnež, lastnik Hamcho International, ki je blizu ključnim predstavnikom sirskega režima, vključno s predsednikom Bašarjem al Asadom in Maherjem al Asadom.
                  Od marca 2014 je na položaju predsednika, odgovornega za Kitajsko, pri dvostranskem poslovnem svetu, na katerega ga je imenoval minister za gospodarstvo Khodr Orfali.
                  Mohammed Hamcho podpira sirski režim in ima koristi od njega ter je povezan z osebami, ki podpirajo sirski režim in imajo koristi od njega.
               
               
                  27.1.2015
               
            
                  28.
               
               Khalid (
                     ) (tudi Khaled) Qaddur (
                     ) (tudi Qadour, Qaddour, Kaddour)
               
                   
               
               
                  Pomemben sirski poslovnež, ki je blizu Maherju al Asadu, ključnemu predstavniku sirskega režima.
                  Khalid Qaddur podpira sirski režim in ima koristi od njega ter je povezan z osebami, ki podpirajo sirski režim in imajo koristi od njega.
               
               
                  27.1.2015
               
            
                  33.
               
               Ayman (
                     ) Jabir (
                     ) (tudi Aiman Jaber)
               
                  Kraj rojstva: Latakia
               
               
                  Pomemben sirski poslovnež, ki je blizu ključnim predstavnikom sirskega režima, npr. Maherju al Asadu in Ramiju Makhloufu.
                  Režimu je pomagal tudi z omogočanjem uvoza nafte Overseas Petroleum Trading v Sirijo prek svojega podjetja El Jazireh.
                  Ayman Jabir podpira sirski režim in ima koristi od njega ter je povezan z osebami, ki podpirajo sirski režim in imajo koristi od njega.
               
               
                  27.1.2015
               
            B.   SUBJEKTI
      
                   
               
               
                  Ime
               
               
                  Podatki za ugotavljanje istovetnosti
               
               
                  Razlogi
               
               
                  Datum uvrstitve na seznam
               
            
                  3.
               
               
                  Hamcho International
                  (tudi Hamsho International Group)
               
               
                  
                              Baghdad Street,
                           
                        
                              PO Box 8254
                           
                        
                              Damask
                           
                        
                              Telefon: 963 112316675
                           
                        
                              Telefaks: 963 112318875
                           
                        
                              Spletno mesto: www.hamshointl.com
                           
                        
                              E-naslov: info@hamshointl.com in hamshogroup@yahoo.com
                           
                        
               
                  Hamcho International je velik sirski holding, ki je v lasti Mohammeda Hamcha.
                  Hamcho International podpira sirski režim in ima koristi od njega ter je povezan z osebo, ki podpira sirski režim in ima koristi od njega.
               
               
                  27.1.2015